സൂര്യയെ കാണാതായിട്ട് രാണ്ടുമാസം എങ്ങുമെത്താതെ കേസ് ആലത്തൂര് രണ്ടു മാസം മുന്പ് വീട്ടില്നിന്നു ബുക്സ്റ്റാളിലേക്കു പോയ ബിരുദ വിദ്യാര്ഥിനി ഇപ്പോഴും കാണാമറയത്ത്. പുതിയങ്കം തെലുങ്കത്തറയിലെ ഭരതന് നിവാസില് രാധാ കൃഷ്ണന് സുനിത ദമ്ബതികളുടെ മകളും പാലക്കാട് മേഴ്സി കോളജിലെ രണ്ടാം വര്ഷ ബിഎ ഇംഗ്ലിഷ് വിദ്യാര്ഥിനിയുമായ സൂര്യ കൃഷ്ണ ആലത്തൂര് ടൗണിലെ സ്റ്റാളിലേക്കു പോയതാണ്. പിന്നീട് മടങ്ങി വന്നില്ല. ഓഗസ്റ്റ് 30നാണു സൂര്യയെ കാണാതായത്. മകളുടെ എന്തെങ്കിലും വിവരം അറിയാനായി രാധാകൃഷ്ണന് മുട്ടാത്ത വാതിലുകളില്ല. ജില്ലാ പൊലീസ് മേധാവി പ്രത്യേക സംഘം രൂപീകരിച്ച് അന്വേഷണം തുടങ്ങിയെങ്കിലും ഇതുവരെ തുമ്ബൊന്നും കിട്ടിയിട്ടില്ല. ദേശീയപാതയിലെ ബസ് സ്റ്റോപ്പിലേക്കു നടന്നുപോകുന്ന ദൃശ്യം സിസിടിവിയില് പതിഞ്ഞിട്ടുണ്ട്. ഇതിന്റെ അടിസ്ഥാനത്തിലുള്ള അന്വേഷണവും ഒരിടത്തുമെത്തിയില്ല. തമിഴ്നാട്, ഗോവ എന്നിവിടങ്ങളില് അവിടുത്തെ മലയാളി സമാജത്തിന്റെ സഹകരണത്തോടെ അന്വേഷണം നടത്തിയെങ്കിലും ഫലമൊന്നുണ്ടായില്ല. ഒടുവില് കിട്ടിയ സൂചനയനുസരിച്ച് കോയമ്ബത്തൂര്, ഊട്ടി എന്നിവിടങ്ങളിലും അന്വേഷണം നടത്തിയിരുന്നു. ആവശ്യപ്പെട്ട പുസ്തകം വന്നിട്ടുണ്ടെന്നു സ്റ്റാളില്നിന്ന് അറിയിച്ചിരുന്നു. അതു വാങ്ങാന് പോകുന്നതിനായി രാവിലെ മുതല് അമ്മ സൂര്യയെ നിര്ബന്ധിച്ചിരുന്നു. 11 മണിയായിട്ടും ഇറങ്ങാത്തതിനു വഴക്കും പറഞ്ഞതായി പറയുന്നു. 11.30നാണ് സൂര്യ ഇറങ്ങിയത്. അച്ഛന് ബുക്സ്റ്റാളില് കാത്തുനിന്നിരുന്നു. 12 ആയിട്ടും മകളെ കാണാതെ വീട്ടിലേക്കു വിളിച്ചപ്പോഴാണ് അവള് ബാഗില് 2 ജോഡി ഡ്രസും കൂടി എടുത്തിട്ടാണു പോയതെന്ന വിവരം രാധാകൃഷ്ണന് അറിയുന്നത്. വീട്ടില് നിന്ന് ടൗണിലേക്ക് എത്തുന്നതിനുള്ള പ്രധാന പാത ഒഴിവാക്കി ഇടവഴിയിലൂടെയാണ് ബസ് സ്റ്റോപ്പില് എത്തിയതെന്ന് സിസിടിവി ദൃശ്യങ്ങളില് വ്യക്തമാകുന്നുണ്ട്. മൊബൈല് ഫോണ് എടുത്തപ്പോള് അനിയന് ഓണ്ലൈന് ക്ലാസുള്ളതിനാല് കൊണ്ടുപോകേണ്ട എന്ന് അമ്മ പറഞ്ഞതിന് മകള് ദേഷ്യപ്പെട്ടിരുന്നു. ഗോവയിലേക്കു പോകുന്നു എന്നും പറഞ്ഞാണ് ഇറങ്ങിയതെന്നും പറയുന്നു. തന്നെ ഭയപ്പെടുത്താനാണ് മകള് ഇങ്ങനെ പറയുന്നതെന്നേ അമ്മ വിചാരിച്ചുള്ളൂ. പൊലീസ് ഗോവയില് അന്വേഷണം നടത്തിയെങ്കിലും ഫലമുണ്ടായില്ല. പണമോ ആഭരണങ്ങളോ തിരിച്ചറിയല് രേഖകളോ സൂര്യ എടുത്തിട്ടില്ല. പാലക്കാടുനിന്ന് കോയമ്ബത്തൂര് വഴി പോയിരിക്കാമെന്ന നിഗമനത്തില് വീണ്ടും പൊലീസ് തമിഴ്നാട്ടിലേക്ക് അന്വേഷണം വ്യാപിപ്പിച്ചിട്ടുണ്ട്.